I. *Ҡулығыҙға мул ғына аҡса килеп инде икән, уны нимә эшләтәһегеҙ*?

А) Бизнесҡа һалам да уны арттырам;

Б) Банкта иҫәп асам һәм шунда һалам;

В) Күптән күҙем ҡыҙып йөрөгән әйберҙе алам.

II. *Әгәр һиңә ҡиммәтле бүләк бирһәләр:*

А) Ҡәнәғәтлек тойғоһо кисерәһең;

Б) Ныҡ шатланаһың;

В) уңайһыҙланаһың.

III. *Аҡсаны бурысҡа йыш алаһығыҙмы?*

А) Бер ҡасан да алмайым;

Б) һирәк алам;

В) һәр ваҡыт алам.

IV. *Доллар курсы үҙгәреүгә мин*

А) шатланам;

Б) ҡайғырам;

В) битарафмын.

V*. “Аҡсаһы самалы булған кеше яңы әйберҙе йыш һатып ала алмай, шуға ла бер алғанда сифатлыһын алырға тырыша” тигән фекер менән килешәһегеҙме?*

А) эйе;

Б) һәр ваҡыт түгел;

В) юҡ.

VI*. Урамда бер һумлыҡ аҡса күрһәгеҙ, алаһығыҙмы?*

А) юҡ;

Б) шул ваҡытта аҡса яғы наҡыҫ булһа, алам;

В) мотлаҡ алам.

*VII. Һатып алған әйбереңдең хаҡы тураһында башҡаларға һөйләргә яратаһыңмы?*

А) юҡ;

Б) ни эшләп һөйләмәҫкә?

В) эйе, маҡтанып һөйләйем.

*VIII. Магазинда кире ҡайтарылған аҡсағыҙҙы (сдача) һанап алаһығыҙмы?*

А) эйе;

Б) ҡайһы берҙә;

В) юҡ.